ai4bharat/Pralekha huggingface dataset:
ప్రధాన మంత్రి కార్యాలయం
మన విలువైన వారసత్వ సంపద ను స్వదేశాని కి తిరిగి రప్పించడానికి మేము నిరంతరం కృషి చేస్తున్నాం: ప్రధాన మంత్రి
విదేశాల నుండి మన జాతీయ వారసత్వ సంపదను తిరిగి రప్పించడానికి ప్రభుత్వం నిబద్ధతతో చేస్తున్న కృషి ని ప్రధాన మంత్రి శ్రీ నరేంద్ర మోదీ పునరుద్ఘాటించారు. అరియలూరు జిల్లా పొట్టవేలి వెల్లూరు లోని శ్రీ వరదరాజ పెరుమాళ్ విష్ణు దేవాలయం లో చోరీకి గురి అయిన చోళుల కాలం  నాటి భగవాన్ హనుమాన్ విగ్రహం ఆస్ట్రేలియా లోని భారత రాయబార కార్యాలయాని కి అప్పగించడం జరిగిందని కేంద్ర మంత్రి శ్రీ జి. కిషన్ రెడ్డి చేసిన ట్వీట్ కు ప్రధాన మంత్రి ప్రతిస్పందిస్తూ -
ఇప్పటి వరకు వివిధ దేశాల నుండి 251 పురాతన వస్తువులు స్వదేశానికి తిరిగి తీసుకు రావడం జరిగిందని, వాటిలో 238 వారసత్వ వస్తువులు 2014 వ సంవత్సరం నుండి తిరిగి మన దేశానికి రప్పించడం జరిగింది.
ప్రధాన మంత్రి ఒక ట్వీట్ లో,
‘‘మన విలువైన వారసత్వ సంపద ను తిరిగి స్వదేశాని కి రప్పించడానికి మేము నిరంతరం కృషి చేస్తున్నాం’’ అని పేర్కొన్నారు.
మహిళా, శిశు అభివృద్ధి మంత్రిత్వ శాఖ
'ప్రధాన మంత్రి రాష్ట్రీయ బాల పురస్కారాల' కోసం దరఖాస్తులు సమర్పించడానికి చివరి తేదీ 15 సెప్టెంబర్ 2023
కేంద్ర మహిళ & శిశు అభివృద్ధి మంత్రిత్వ శాఖ, ఏటా 'ప్రధాన మంత్రి రాష్ట్రీయ బాల పురస్కారాల'ను  ప్రదానం చేస్తుంది. చిన్నారుల్లో శక్తి, సంకల్పం, సామర్థ్యం, జిజ్ఞాస, ఉత్సాహాన్ని నింపడానికి ఈ అవార్డులు ఇస్తుంది.
భారతీయ పౌరుడై, భారతదేశంలో నివసిస్తున్న 18 సంవత్సరాలకు మించని  ఏ చిన్నారి అయినా దరఖాస్తు చేసుకోవచ్చు.
జాతీయ అవార్డుల పోర్టల్ https://awards.gov.inలో నామినేషన్ సమర్పించడానికి చివరి తేదీ 15 సెప్టెంబర్ 2023.
రక్షణ మంత్రిత్వ శాఖ
రెండవ ఎసిటిసిఎం నావ, ఎల్ఎస్ఎఎం 16  అప్పగింత
భారత ప్రభుత్వ ఆత్మనిర్భర్ భారత్ చొరవలకు అనుగుణంగా పూణెలోని ఎంఎస్ఎంఇ అయిన ఎం/ఎ స్ సూర్యదీప్త ప్రాజెక్ట్స్ ప్రైవేట్ లిమిటెడ్ తో పదకొండు సాయుధ నావల నిర్మాణం, సరఫరా కోసం ఒప్పందం కుదిరింది. ఇందులో భాగంగా ఎల్ఎస్ఎఎం 16  శ్రేణికి చెందిన రెండవ పెద్ద నావను 06 సెప్టెంబర్ 2023న కమడోర్ ఎంవి రాజ్ కృష్ణ, సిఒవై  సమక్షంలో భారతీయ నావికాదళానికి అప్పగించారు. ఈ నావను ఇండియన్ రిజిస్టర్ ఆఫ్ షిప్పింగ్  వర్గీకరణ నిబంధనలకు లోబడి 30 ఏళ్ళ జీవితకాలంతో నిర్మించారు. ప్రధాన, అనుషంగిక పరికరాలు/ వ్యవస్థలను దేశీయ ఉత్పత్తిదారుల నుంచి తీసుకున్న క్రమంలో, రక్షణ మంత్రిత్వ శాఖ చొరవ అయిన మేక్ ఇన్ ఇండియాకు పతాకధారిగా ఈ నావ సగర్వంగా నిలువనుంది.
(రేవుకట్ట, రేవుల బయిట భారతీయ నావికాదళ నౌకలకు రవాణా, వస్తువులను/ మందుగుండు సామాగ్రిని ఎక్కించి, దించడంలో ఎసిటిసిఎం నావను ప్రవేశపెట్టడం అన్నది కార్యాచరణ నిబద్ధతకు ప్రేరణను ఇవ్వనుంది.
అంతరిక్ష విభాగం
అంతరిక్ష కార్యక్రమాల బిల్లును ప్రభుత్వం చురుకుగా పరిశీలిస్తోంది- డాక్టర్ జితేంద్ర సింగ్
అంతరిక్ష రంగంలో ప్రైవేట్ సంస్థల నియంత్రణ, ప్రోత్సాహం లక్ష్యంగా ఈ బిల్లు
అంతరిక్ష సాంకేతిక అభివృద్ధి, సర్వీసులు, పరికరాల స్వదేశీ ఉత్పత్తిలో మరింత ప్రైవేటు భాగస్వామ్యం ప్రోత్సహించడానికి పర్యావరణ వ్యవస్థను అభివృద్ధి చేయడానికి ప్రభుత్వం కట్టుబడి ఉంది
అంతరిక్ష రంగంలో ప్రైవేట్ సంస్థల నియంత్రణ, ప్రోత్సాహం లక్ష్యంగా అంతరిక్ష కార్యక్రమాల బిల్లును ప్రభుత్వం చురుకుగా పరిశీలిస్తోందని కేంద్ర సైన్స్, టెక్నాలజీ సహాయమంత్రి  ; ఎర్త్ సైన్సెస్; ఎంఓఎస్ పిఎంఓ, సిబ్బంది, ప్రజాసమస్యలు, పెన్షన్స్, అణుశక్తి, అంతరిక్షం శాఖల సహాయ మంత్రి డాక్టర్ జితేంద్ర సింగ్ తెలిపారు. రాజ్యసభలో సభ్యులు అడిగిన ప్రశ్నకు మంత్రి లిఖిత పూర్వక సమాధానం ఇస్తూ అంతరిక్ష సాంకేతిక అభివృద్ధి, సర్వీసులు, పరికరాల స్వదేశీ ఉత్పత్తిలో మరింత ప్రైవేటు భాగస్వామ్యం ప్రోత్సహించడానికి పర్యావరణ వ్యవస్థను అభివృద్ధి చేయడానికి, ఓ విధానాన్ని ప్రభుత్వం రూపకల్పన చేస్తోందని కేంద్ర మంత్రి వెల్లడించారు.
కేంద్ర ప్రభుత్వం 2020 జూన్ లో అంతరిక్ష రంగంలో సంస్కరణలను ప్రకటించింది. భారతదేశంలో ప్రైవేట్ అంతరిక్ష కార్యకలాపాలు ప్రోత్సహించడం, హ్యాండ్హోల్డింగ్, లైసెన్సింగ్, అధికారం మరియు పర్యవేక్షణ ఆదేశాలతో అంతరిక్ష శాఖ క్రింద భారత జాతీయ అంతరిక్ష ప్రమోషన్ అండ్ ఆథరైజేషన్ సెంటర్  ఒక స్వతంత్ర నోడల్ ఏజెన్సీగా ఏర్పాటు చేశారు. డిపార్ట్మెంట్ ఆఫ్ స్పేస్  సదుపాయాలు మరియు నైపుణ్యం వారి అంతరిక్ష కార్యకలాపాలకు మద్దతుగా ప్రైవేట్ సంస్థలకు విస్తరించారు. అంతరిక్ష సాంకేతిక పరిజ్ఞానం కొత్త డొమైన్లలో సవాళ్లను ముందుంచి అందుకు తగ్గ అవకాశాలను ప్రకటించారు. అంతరిక్ష రంగంలో అభివృద్ధి చేసిన సాంకేతిక పరిజ్ఞానాన్ని భారతీయ పరిశ్రమలకు బదిలీ చేయడాన్ని కేంద్ర ప్రభుత్వం ప్రోత్సహిస్తోంది. దీనితో పాటు, కేంద్ర ప్రభుత్వం కొత్త విధానాలు మరియు మార్గదర్శకాలను తీసుకువస్తోంది, ఇప్పటికే ఉన్న విధానాలను సవరిస్తోంది.
ప్రైవేట్ సంస్థలకు ప్రాప్యతను అనుమతించేటప్పుడు ఇస్రో సంస్థాపనల భద్రతను నిర్ధారించడానికి రూపుదిద్దుకుంటున్న ఇన్-స్పేస్, సేఫ్టీ-సెక్యూరిటీ డైరెక్టరేట్ కలిగి ఉంటుంది. ప్రజా సంప్రదింపులు జరిగాయి, సంబంధిత విభాగాలు, మంత్రిత్వ శాఖలను సంప్రదించారు.
పారిశ్రామికవేత్త / అకాడెమియా / స్టార్ట్-అప్ లతో పాటు సాధారణ ప్రజల భాగస్వామ్యంతో నాలుగు అంతరిక్ష కార్యక్రమాలను కవర్ చేసే నాలుగు సెషన్లతో కూడిన ‘అన్లాకింగ్ ఇండియా అంతరిక్ష రంగంలో’ ప్రత్యేక వెబ్నార్ నిర్వహించారు. అన్ని సూచనలు పరిగణనలోకి తీసుకుని తగు విధంగా తదుపరి చర్యలు చేపట్టడానికి నిర్ణయించారు.
<><><><><>
(Visitor Counter : 152
ఆర్థిక మంత్రిత్వ శాఖ
పశ్చిమ బెంగాల్ లో సోదాలు నిర్వహించిన - ఆదాయపు పన్ను శాఖ
అసన్ సోల్ కేంద్రంగా, ఇనుము, ఉక్కు ఉత్పత్తులు, మౌలిక సదుపాయాలు, సిమెంట్, పాలీ ఫ్యాబ్లు, ఆగ్రో-టెక్, ఫుడ్ ప్రాసెసింగ్ మొదలైన వివిధ వ్యాపారాలు చేస్తున్న రెండు ప్రముఖ కంపెనీల పై ఆదాయపు పన్ను శాఖ 16.12.2021 తేదీన సోదాలు చేసి, స్వాధీనం చేసుకునే చర్యలు చేపట్టింది. పశ్చిమ బెంగాల్ వ్యాప్తంగా విస్తరించి ఉన్న ఈ కంపెనీలకు చెందిన 30కి పైగా ప్రాంగణాల్లో ఈ సోదాలు నిర్వహించడం జరిగింది.
ఎస్.డి. కార్డులు, వాట్సాప్ సందేశాలు మొదలైన వాటిలో డిజిటల్ సమాచారంతో పాటు, పత్రాల రూపంలో భద్రపరిచిన, నేరారోపణ కు సంబంధించిన అనేక ఆధారాలు సేకరించి, స్వాధీనం చేసుకోవడం జరిగింది. లెక్కలు చూపని విక్రయాల యొక్క సమాంతర ఖాతాల వివరాలు, వాస్తవ ఉత్పత్తి సమాచారాన్ని పొందుపరిచిన ఎక్సెల్-షీట్ లు, సమాంతర లావాదేవీలకు సంబంధించిన లెక్కల ఖాతాలను పొందుపరిచిన ఫైళ్ళతో పాటు, అనేక మందికి చేసిన నగదు చెల్లింపు వివరాలు మొదలైన సమాచారాన్ని భద్రపరచడానికి ఎస్.డి. కార్డులను ఉపయోగించినట్లు, సోదాలు చేసిన ఆదాయపన్ను శాఖ అధికారుల బృందం గుర్తించింది.
ఈ సంస్థల డైరెక్టర్లు, యజమానులకు చెందిన కీలక ఉద్యోగుల ద్వారా లెక్కల్లో చూపని ఈ నగదు లావాదేవీలు జరిగినట్లు, స్వాధీనం చేసుకున్న ఎస్.డి. కార్డులతో పాటు, సంబంధిత సాక్ష్యాల ద్వారా వెల్లడయింది. 2020-21 ఆర్థిక సంవత్సరంలో దాని తయారీ యూనిట్ల నుండి అమ్మకాల ద్వారా 66 కోట్ల రూపాయలకు పైగా లెక్కల్లో చూపని ఆదాయాన్ని ఆర్జించినట్లు, ఈ సంస్థల్లో ఒక సంస్థకు చెందిన కీలక వ్యక్తులు అంగీకరించారు. అదే విధంగా, కొన్ని సంస్థలలో, నకిలీ కొనుగోళ్ళకు సంబంధించిన ఆధారాలు కనుగొనడం జరిగింది. ఈ కొనుగోళ్ళలో 20 కోట్ల రూపాయల మేర వెల్లడించని ఆదాయం ఉన్నట్లు, డైరెక్టర్లు అంగీకరించారు.
అదేవిధంగా, మరొక సంస్థ నుండి స్వాధీనం చేసుకున్న సాక్ష్యాలను విశ్లేషించగా, ఎంట్రీ ఆపరేటర్లు నిర్వహిస్తున్న అనేక నకిలీ కంపెనీలు వాటి ప్రధాన సంస్థల పేరు మీద లావాదేవీలు జరిపినట్లు చూపడానికి ఉపయోగపడినట్లు వెల్లడయ్యింది. ఈ నకిలీ కంపెనీల వాటా మూలధనం / సురక్షితం కాని రుణాల ముసుగులో గ్రూప్ ఖాతాల్లో లేని నిధులను ఈ కంపెనీల ఖాతా పుస్తకాల్లోకి మళ్లించినట్లు కనుగొనడం జరిగింది. సంబంధిత సంస్థల డైరెక్టర్ల ప్రమేయంతో, ఈ విధంగా, 40 కోట్ల రూపాయలకు పైగా నిధులను మళ్లించినట్లు, ధ్రువీకరించడం జరిగింది.
ఈ విధంగా, లెక్కలు చూపని నగదు అమ్మకాలతో పాటు, బోగస్ కొనుగోళ్ళు చేసినట్లు పేర్కొని, ఖర్చులు ఎక్కువగా చూపడం, నకిలీ లావాదేవీల ద్వారా లెక్కలోకి రాని ఆదాయాన్ని దారి మళ్ళించడం వంటి వివిధ పన్ను ఎగవేత వివిధ పద్ధతులను ఈ సంస్థలు అనుసరించినట్లు, ఈ సోదాల్లో బయటపడింది.
ఈ సోదాల్లో 2 కోట్ల రూపాయలకు పైగా లెక్కల్లో చూపని నగదు, ఆభరణాలు స్వాధీనం చేసుకున్నారు. దీంతో ఇప్పటివరకు, మొత్తం 125 కోట్ల రూపాయలకు పైగా లెక్కల్లో చూపని ఆదాయాన్ని గుర్తించినట్లయ్యింది.
తదుపరి విచారణ కొనసాగుతోంది.
సమాచార, ప్రసార మంత్రిత్వ శాఖ
'ఏక్ భారత్ శ్రేష్ఠ భారత్' ఛాయాచిత్ర ప్రదర్శనను ప్రారంభించిన ఉపరాష్ట్రపతి
జత చేయబడ్డ రాష్ట్రాల కళలు, సంస్కృతి గురించి తెలుసుకోవాలని ప్రజలకు ఉద్భోధ
హైదరాబాద్ లోని పొట్టి శ్రీరాములు తెలుగు విశ్వవిద్యాలయంలో 'ఏక్ భారత్ శ్రేష్ఠ భారత్'  పై ఛాయాచిత్ర ప్రదర్శనను ఉప రాష్ట్రపతి శ్రీ ఎం. వెంకయ్య నాయుడు ఈ రోజు ప్రారంభించారు. కేంద్ర సమాచార, ప్రసార మంత్రిత్వ శాఖ కు చెందిన రీజనల్ అవుట్ రీచ్ బ్యూరో ఈ ప్రదర్శనను ఏర్పాటు చేసింది. ఈ బి ఎస్ బి కింద జత చేసిన హర్యానా , తెలంగాణ రాష్ట్రాల వివిధ ఆసక్తికరమైన అంశాలను, కళా రూపాలు, వంటకాలు, పండుగలు, స్మారక చిహ్నాలు, పర్యాటక ప్రదేశాలు, క్రీడలు మొదలైన వాటిని తెలియ చేసేలా ఈ ప్రదర్శనను ఏర్పాటు చేశారు. ఈ ఎగ్జిబిషన్ 2021 డిసెంబర్ 12 నుంచి 14 వరకు హైదరాబాద్ లోని నాంపల్లిలోని పొట్టి శ్రీరాములు తెలుగు యూనివర్సిటీ క్యాంపస్ లో వీక్షించేందుకు తెరిచి ఉంటుంది.కళలు, సంస్కృతి ఇతివృత్తాలపై తీసుకువచ్చిన గుర్తించదగిన పుస్తకాలను ప్రచురణల విభాగం ఈ ఎగ్జిబిషన్ లో ఉంచింది.
ఈ సందర్భంగా తన ఆలోచనలను పంచుకుంటూ, ఈ జంట రాష్ట్రాల సుసంపన్న సాంస్కృతిక వారసత్వానికి ప్రాచుర్యం కల్పించడంలో , ప్రజలకు ప్రజలకు మధ్య సంబంధాలు పెంపొందించడంలో ఇటువంటి కార్యక్రమాలు ఎంతగానో దోహద పడతాయని శ్రీ వెంకయ్య నాయుడు అన్నారు..
రెండు రాష్ట్రాల ప్రజలను కలిపి మన
సంపన్న, విభిన్న సాంస్కృతిక వారసత్వం గురించి అవగాహన కల్పించగల
ఈ చొరవ తీసుకున్నందుకు సమాచార , ప్రసార మంత్రిత్వ శాఖను ఆయన అభినందించారు.
తెలంగాణ రాష్ట్ర హోం మంత్రి శ్రీ మహమ్మద్ మహమూద్ అలీ, తెలంగాణ రాష్ట్ర ప్రణాళిక మండలి వైస్ చైర్మన్ శ్రీ బి.వినోద్ కుమార్ హాజరయ్యారు. కేంద్ర సమాచార, ప్రసార మంత్రిత్వ శాఖకు చెందిన ఆర్ వో బి, పిఐబి, డిపిడి ,ఎఐఆర్ సీనియర్ అధికారులు ఈ కార్యక్రమంలో పాల్గొన్నారు.
ఏక్ భారత్ శ్రేష్ఠ భారత్ కార్యక్రమం జాతీయ సమైక్యతా స్ఫూర్తిని ప్రోత్సహించడానికి , దేశ ప్రజల మధ్య భావోద్వేగ బంధాల ముడి ని బలోపేతం చేయడానికి ప్రభుత్వం తీసుకున్న ఒక వినూత్న చొరవ. స్వాతంత్ర్యానంతరం దేశ ఏకీకరణలో గణనీయమైన పాత్ర పోషించిన సర్దార్ వల్లభ్ భాయ్ పటేల్ 140వ జయంతి సందర్భంగా 2015 అక్టోబర్ 31న ప్రధాన మంత్రి ఏక్ భారత్ శ్రేష్ఠ భారత్  కార్యక్రమాన్ని ప్రారంభించారు.
సాంస్కృతిక మంత్రిత్వ శాఖ
బుద్ధ పూర్ణిమ సందర్భంగా ప్రధానమంత్రి రేపు 2020 మే నెల 7వ తేదీన వర్చ్యువల్ వేసక్ గ్లోబల్ ఉత్సవాల్లో పాల్గొంటారు.
ఈ సందర్భంగా శ్రీ నరేంద్రమోదీ కీలకోపన్యాసం చేస్తారు.
కోవిడ్-19 బాధితులు, ఫ్రంట్ లైన్ యోధుల గౌరవార్ధం గ్లోబల్ ప్రేయర్ వీక్ గా ఈ ఉత్సవాలను అంకితం చేశారు.
ఈ సందర్భంగా వివిధ దేశాల్లో జరిగే ప్రార్ధనా కార్యక్రమాలను కూడా ప్రత్యక్షంగా ప్రసారం చేస్తున్నారు.
ప్రధానమంత్రి శ్రీ నరేంద్రమోదీ రేపు, 2020 మే నెల 7వ తేదీన బుద్ధ పూర్ణిమ ఉత్సవాల్లో పాల్గొంటారు. సాంస్కృతిక, పర్యాటక శాఖల మంత్రి శ్రీ ప్రహ్లాద్ సింగ్ పటేల్, మైనారిటీ వ్యవహారాలూ, యువజన వ్యవహారాలూ, క్రీడల శాఖల మంత్రి శ్రీ కిరణ్ రిజిజు కూడా ఈ కార్యక్రమంలో పాల్గొంటారు.
ప్రపంచవ్యాప్తంగా ఉన్న బౌద్ధ సంస్థల కేంద్రంగా ఉన్న అంతర్జాతీయ బౌద్ధుల సమాఖ్య ఐ.బి.సి.) సహకారంతో భారత ప్రభుత్వ సాంస్కృతిక శాఖఒక వర్చ్యువల్ ప్రార్ధనా సమావేశాన్ని నిర్వహిస్తోంది. ఈ కార్యక్రమంలో ప్రపంచంలోని వివిధ బౌద్ధ సంఘాల ముఖ్య అధిపతులు అందరూ పాల్గొంటారు.
ప్రధానమంత్రి శ్రీ నరేంద్రమోదీ ఉదయం 8 గంటలకు కీలకోపన్యాసం చేస్తారు. ప్రధానమంత్రి ప్రసంగాన్ని దూరదర్శన్ న్యూస్ ఛానెల్ ప్రత్యక్షంగా ప్రసారంచేస్తుంది.
ప్రపంచ వ్యాప్తంగా కోవిడ్-19 మహమ్మారి ప్రభావం ఎక్కువగా ఉన్నందువల్ల వర్చ్యువల్ విసక్ డే ద్వారా ఈ ఏడాది బుద్ధ పూర్ణిమ ఉత్సవాలను నిర్వహిస్తున్నారు. కోవిడ్-19 బాధితులు, ఫ్రంట్ లైన్ యోధుల గౌరవార్ధం " గ్లోబల్ ప్రేయర్ వీక్ " గా ఈ ఉత్సవాలను అంకితం చేశారు.
ఈ సందర్భంగా - లుంబినీ పవిత్ర గార్డెన్, నేపాల్; మహాబోధి దేవాలయం, బోధ్ గయా, భారతదేశం; ముల్ గంధ కుటి విహార, సారనాధ్, భారతదేశం; పరినిర్వాణ స్తూప, ఖుషినగర్, భారతదేశం; శ్రీలంక లోని పవిత్ర, చారిత్రాత్మకమైన అనురాధపుర స్తూప ప్రాంగణంలో రువాన్వేలి మహా సేయ నుండి పిరిథ్ గానం, బౌద్ధనాథ్, స్వయంభు, నమో స్తూప, నేపాల్ తో పాటు అనేక ప్రముఖ బౌద్ధ క్షేత్రాలలో నిర్వహించే ప్రార్ధనా కార్యక్రమాలను ప్రత్యక్షంగా ప్రసారం చేస్తారు.
ఈ కార్యక్రమాన్ని ఫేస్ బుక్ లైవ్, ఐ.బి.సి. సామాజిక మాధ్యమం తో పాటు మండల మొబైల్ యాప్ నుండి యూట్యూబ్ లలో ఈ కార్యక్రమాన్ని ప్రత్యక్షంగా వీక్షించవచ్చు.
ఇందుకు సంబంధించిన లింకులు :
https://www.youtube.com/channel/UC4L9AkYfs104qBylCrAaRBQ
https://www.facebook.com/ibcworld.org/
www.mandalaapp.org.
తథాగత గౌతమ్ బుద్ధ జయంతి, జ్ఞానోదయం, మహాపరినిర్వాణ కారణంగా వేసక్ - బుద్ధ పూర్ణిమ, మూడు విధాలుగా ఆశీర్వాదం పొందే రోజుగా పరిగణించబడుతుంది.
కార్యక్రమాల పూర్తి వివరాల కోసం ఇక్కడ క్లిక్ చెయ్యండి :
బొగ్గు మంత్రిత్వ శాఖ
2023-24 ఆర్థిక సంవత్సరం మొదటి త్రైమాసికంలో రికార్డు స్థాయిలో 223.36 మిలియన్ టన్నుల మేరకు ఉత్పత్తి అయిన బొగ్గు
2023 ఏప్రిల్-జూన్ లో 9.85% పెరిగిన కోల్ ఇండియా లిమిటెడ్ ఉత్పత్తి
2023 జూన్ చివరి నాటికి 37.62% వృద్ధి చెందిన బొగ్గు నిల్వలు
భారతదేశ బొగ్గు రంగం 2023-24 ఆర్థిక సంవత్సరం మొదటి త్రైమాసికంలో 223.36 మిలియన్ టన్నుల  బొగ్గు ఉత్పత్తి చేసి ఉత్పత్తి రంగంలో మరో మైలురాయిని సాధించింది, 2022-23 ఆర్థిక సంవత్సరంలో ఇదే కాలంలో దేశంలో 205.76 మెట్రిక్ టన్నుల బొగ్గు ఉత్పత్తి అయ్యింది. గత ఏడాదితో పోలిస్తే బొగ్గు ఉత్పత్తి 8.55% మేరకు పెరిగింది.
కోల్ ఇండియా లిమిటెడ్  2023 ఏప్రిల్ మరియు జూన్ మధ్య 175.48 మెట్రిక్ టన్నుల బొగ్గు ఉత్పత్తి చేసింది. అంతకుముందు సంవత్సరం ఇదే సమయంలో 159.75 మెట్రిక్ టన్నుల బొగ్గును కోల్ ఇండియా లిమిటెడ్ ఉత్పత్తి చేసింది. గత ఏడాది ఉత్పత్తితో పోల్చి చూస్తే కోల్ ఇండియా లిమిటెడ్ 9.85% వృద్ధి రేటు నమోదు చేసింది. తన ఇంధన అవసరాలు తీర్చడానికి, స్థిరమైన ఆర్థిక వృద్ధిని కొనసాగించడానికి భారతదేశం పటిష్ట చర్యలు అమలు చేస్తోందని బొగ్గు ఉత్పత్తి గుణకాలు తెలియజేస్తున్నాయి.
గత ఏడాది ఇదే కాలంతో పోలిస్తే 2023 ఏప్రిల్- మే మధ్య కాలంలో బొగ్గు దిగుమతులు 16.76 శాతం పెరిగాయి. 2023 ఏప్రిల్ నుంచి 2023 మే వరకు బొగ్గు దిగుమతులు 16.76 శాతం పెరగడానికి కారణం ప్రధానంగా బొగ్గు దిగుమతి ధరలు గణనీయంగా తగ్గడమే అని గుర్తించాల్సి ఉంటుంది. . 2022-23 ఆర్థిక సంవత్సరం మొదటి త్రైమాసికంతో పోలిస్తే 2023-24 ఆర్థిక సంవత్సరం మొదటి త్రైమాసికంలో బొగ్గు దిగుమతి ధరలు 60 శాతానికి పైగా తగ్గాయి. దీనివల్ల నోటిఫైడ్ ధరలపై కోల్ ఇండియా లిమిటెడ్ నిర్వహించిన ప్రీమియం ఈ -వేలం గణనీయమైన తగ్గింపును చూసింది.దిగుమతి ధరలు గణనీయంగా తగ్గడంతో జూన్ 2022 లో 357% ఉన్న ప్రీమియం జూన్ 2023 నాటికి 54% కు తగ్గింది, బొగ్గు వేలంపై ప్రీమియం పరిశ్రమ నాడి తెలియజేస్తుంది. ప్రీమియం బొగ్గు వేలం గణనీయంగా తగ్గడం దేశీయ మార్కెట్లో తగినంత బొగ్గు లభ్యతను సూచిస్తుంది. ఈ దిగుమతి ధరల క్షీణత బొగ్గు దిగుమతి సరళిని రూపొందించడంలో కీలక పాత్ర పోషించింది.
బొగ్గు లభ్యత విషయానికొస్తే జూన్ 23 చివరి నాటికి దేశంలో తగినంత బొగ్గు నిల్వలు ఉన్నాయి. దేశంలో 107.15 మెట్రిక్ టన్నుల  వద్ద 33.61 మెట్రిక్ టన్నులు, ప్రైవేట్ వాషరీస్ / గుడ్ షెడ్ సైడింగ్ / పోర్టులలో 6.54 మెట్రిక్ టన్నులు) మేరకు బొగ్గు నిల్వలు ఉన్నాయి, ఇది గత సంవత్సరం ఇదే కాలంతో పోలిస్తే బొగ్గు నిల్వలు 37.62% వరకు పెరిగాయి. బొగ్గు నిల్వలు సంతృప్తికరంగా ఉండడంతో బొగ్గుపై ఆధారపడిన వివిధ రంగాలకు స్థిరమైన సరఫరా జరుగుతోంది. దీనివల్ల దేశంలో ఇంధన భద్రత కు భరోసా కలుగుతుంది.
బొగ్గు పరిశ్రమ అమలు చేసిన సంఘటిత ప్రయత్నాలు, పెరుగుతున్న ఇంధన అవసరాలు తీర్చడానికి జరుగుతున్న ప్రయత్నాల వల్ల దేశంలో బొగ్గు ఉత్పత్తి గణనీయంగా పెరిగింది.. రికార్డు స్థాయి గణాంకాలు పరిశ్రమ స్థితిస్థాపకతను ప్రదర్శించడమే కాకుండా స్థిరమైన వృద్ధి కోసం కృషి చేస్తూ మార్కెట్ పరిస్థితులకు అనుగుణంగా మారగల సామర్థ్యాన్ని కూడా తెలియజేస్తాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19 టీకాల తాజా సమాచారం
రాష్ట్రాలకు ఇప్పటిదాకా 40.31 కోట్ల డోసులకు పైగా పంపిణీ
ఇంకా రాష్ట్రాలు. ప్రైవేట్ ఆస్పత్రుల దగ్గర 1.92 కోట్లకు పైగా అందుబాటులో ఉన్న టీకా డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తోంది. ఆ విధంగా సరఫరా వ్యవస్థను క్రమబద్ధం చేసింది.
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీక మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది.
|
|
టీకా డోసులు
|
|

|
|
సరఫరా చేసినవి
|
|
40,31,74,380
|
|
దారిలో/పంఇణీలో ఉన్నవి
|
|
83,85,790
|
|
వాడినవి
|
|
38,39,02,614
|
|
అందుబాటులో ఉన్న నిల్వ
|
|
1,92,71,766
ఇప్పటిదాకా 40.31 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాaలకు ఇచ్చింది. మరో 83,85,790 డోసులు పంపిణీ సిద్ధమయాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధాతో సహా వాడినది 38,39,02,614 డోసులు. 1.92 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర ఇంకా ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
గత 24 గంటల్లో 84,332 కరోనా కేసులు, 70 రోజుల్లో అత్యల్పం చికిత్సలో ఉన్న కేసులు 63 రోజుల తరువాత 11 లక్షల లోపు
30వరోజు కూడా కొత్త కేసులకంటే కోలుకున్నవారే ఎక్కువ
కోలుకున్నవారి శాతం 95.07% కు పెరుగుదల
రోజువారీ పాజిటివిటీ 4.39%, 19రోజులుగా 10% లోపే నమోదు
గత 24 గంటలలో దేశంలో 84,332 కొత్త కోవిడ్ కేసులు నమోదయ్యాయి. రోజుకు లక్షలోపు నమోదవటం ఇది ఐదో రోజు. కేంద్రంతో రాష్ట్రాలు, కేంద్రపాలిత ప్రాంతాల సమన్వయంతోనే ఇది సాధ్యమైంది.
దేశంలో చికిత్సలో ఉన్న కోవిడ్ బాధితుల సంఖ్య తగ్గుతూ వస్తోంది. ప్రస్తుతం 10,80,690 మంది ఉండగా 12రోజులుగా 20 లక్షలలోపే ఉంటున్నారు. గత 24 గంటలలో ఈ సంఖ్య 40,981 ఉండగా చికిత్సలో ఉన్నవారు పాజిటివ్ కేసుల్లో 3.68%
ఎక్కువమంది కోవిడ్ బారినుంచి కోలుకొని బైటపడుతూ ఉండటంతో దేశంలో 30వరోజుకూడా కొత్తకేసులకంటే కోలుకున్నవారే ఎక్కువగా నమోదవుతున్నారు. గత 24 గంటల్లో 1,21,311 మంది కోలుకున్నారు. రోజువారీ కేసులతో పోల్చినప్పుడు గత 24 గంటలలో 36,979 మంది ఎక్కువగా కోలుకున్నారు.
ఇప్పటివరకు మొత్తం కరోనా సంక్షోభ సమయంలో 2,79,11,384 మంది కోలుకున్నారు. గత 24 గంటలలో 1,21,311 మంది కోలుకున్నారు. ఇది మొత్తం పాజిటివ్ కేసులలో 95.07%.
పరీక్షల సామర్థ్యాన్ని దేశవ్యాప్తంగా పెంచటంతో గత 24 గంటలలో 19,20,477 పరీక్షలు చేపట్టగా ఇప్పటివరకు మొత్తం 37.62 కోట్ల  పరీక్షలు జరిపినట్టయింది. అదే సమయంలో పాజిటివిటీ తగ్గుతోంది. వారపు పాజిటివిటీ 4.94% కాగా రోజువారీ పాజిటివిటీ ప్రస్తుతం 4.39% అయింది. ఇది 19 రోజులుగా 10% లోపే ఉంటోంది.
దేశవ్యాప్తంగా ఇప్పటిదాకా ఇచ్చిన కోవిడ్ టీకా డోసుల సంఖ్య దాదాపుగా 25 కోట్లు చేరింది. మొత్తం 34,64,228 శిబిరాల ద్వారా 24,96,00,304 డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం చెబుతోంది. గత 24 గంటలలో 34,33,763 టీకా డోసుల పంపిణీ జరిగింది.
|
|
ఆరోగ్య సిబ్బంది
|
|
మొదటి డోస్
|
|
1,00,35,262
|
|
రెండో డోస్
|
|
69,47,565
|
|
కోవిడ్ యోధులు
|
|
మొదటి డోస్
|
|
1,66,36,247
|
|
రెండో డోస్
|
|
88,12,574
|
|
18-44 వయోవర్గం
|
|
మొదటి డోస్
|
|
3,81,21,531
|
|
రెండో డోస్
|
|
5,61,503
|
|
45 - 60 వయోవర్గం
|
|
మొదటి డోస్
|
|
7,47,06,979
|
|
రెండో డోస్
|
|
1,18,31,770
|
|
60 పైబడ్డవారు
|
|
మొదటి డోస్
|
|
6,21,90,130
|
|
రెండో డోస్
|
|
1,97,56,743
|
|
మొత్తం
|
|
24,96,00,304
మానవ వనరుల అభివృద్ధి మంత్రిత్వ శాఖ
ఏప్రిల్, 2020 నెలలో నిర్వహించవలసిన ఉమ్మడి ప్రవేశ పరీక్ష జె ఇ ఇ  వాయిదా వేసిన నేషనల్ టెస్టింగ్ ఏజెన్సీ
ఏప్రిల్, 2020 నెలలో 5,7,9 మరియు 11 తేదీలలో జరగవలసిన జెఇఇ  పరీక్ష వాయిదాకు సంబంధించి 18.03.2020 తేదీన నేషనల్ టెస్టింగ్ ఏజెన్సీ జారీచేసిన బహిరంగ ప్రకటనకు కొనసాగింపుగా పరీక్షల నిర్వహణ సంస్థ చేసే ప్రకటన ఏమిటంటే ఇప్పుడున్న పరిస్థితి ప్రకారం ఈ పరీక్షా మే, 2020 నెల చివరి వారంలో నిర్వహించే ప్రతిపాదన ఉంది. అయితే రానున్న వారాల్లో పరిస్థితిని అంచనా వేసిన తరువాత సరైన తేదీని ప్రకటించడం జరుగుతుంది.
త్వరలోనే మామూలు పరిస్థితులు నెలకోనగలవని ఎన్ టి ఎ ఆశిస్తున్నది. అయితే పరిస్థితిని నిశితంగా గమనిస్తున్నామని, పరిస్తితిపై ఒక అంచనాకు వచ్చిన తరువాత అవసరమైతే షెడ్యూలులో మార్పులు చేయగలమని ఎన్ టి ఎ ప్రకటించింది. తదనుగుణంగా, అప్పటి పరిస్థితి ఆధారంగా పరీక్ష అడ్మిట్ కార్డులు 15 ఏప్రిల్, 2020 తరువాత జారీచేస్తామని తెలిపారు. తాజా పరిస్థితిని గురించి, మార్పుల గురించి, పరీక్ష సరైన తేదీల గురించి విద్యార్ధులకు చాలా ముందుగానే తెలియజేస్తామని ఎన్ టి ఎ ప్రకటనలో తెలిపారు.
తాజా పరిణామాలను గురించి తెలుసుకోవడానికి విద్యార్ధులు, వారి తల్లిదండ్రులు jeemain.nta.nic.in మరియు www.nta.ac.in వెబ్ సైట్ లను చూడాలని సూచన. అభ్యర్ధులు 8287471852, 8178359845, 9650173668, 9599676953, 8882356803 నెంబర్లకు ఫోన్ చేసి మరిన్ని వివరాలు తెలుసుకోవచ్చు.
ప్రధాన మంత్రి కార్యాలయం
కొత్తఏడాది సందర్భం లో దేశ ప్రజల కు అభినందనల ను తెలిపిన ప్రధాన మంత్రి
నూతన సంవత్సరాన్ని పురస్కరించుకొని దేశ ప్రజల కు శుభకాంక్షల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ప్రధాన మంత్రి ఒక ట్వీట్ లో -
‘‘మీకు అందరి కి 2023వ సంవత్సరం మంగళప్రదం అగుగాక. ఈ ఏడాది ఆశ, సంతోషాలు మరియు అనేకమైన సాఫల్యాల ను ప్రసాదించుగాక. మీరంతా ఉత్తమమైనటువంటి ఆరోగ్యం కలిగివుండాలి అని నేను కోరుకొంటున్నాను.’’ అని పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
ఈ.డబ్ల్యూ.ఎస్. రిజర్వేషన్ - ప్రమాణాలు
రాజ్యాంగం  సవరణ చట్టం 2019 ప్రకారం ఉద్యోగాలు మరియు విద్యా సంస్థల్లో ప్రవేశాలకు పది శాతం ఈ.డబ్ల్యూ.ఎస్. రిజర్వేషన్ అమలు చేయడం జరిగింది. దీనిని సుప్రీం కోర్టులో సవాలు చేశారు. అందువల్ల, ప్రస్తుతం, ఈ అంశం సుప్రీంకోర్టు పరిశీలనలో ఉంది.
ఈ.డబ్ల్యూ.ఎస్. లబ్ధిదారులను గుర్తించేందుకు, కుటుంబ వార్షిక ఆదాయ పరిమితిని ఎనిమిది లక్షల రూపాయలుగా సమగ్ర అధ్యయనం తర్వాత నిర్ణయించడం జరిగింది.
కేంద్ర సామాజిక న్యాయం, సాధికారత శాఖ మంత్రి డాక్టర్ వీరేంద్ర కుమార్ ఈ రోజు రాజ్యసభకు లిఖితపూర్వకంగా సమర్పించిన సమాధానంలో ఈ విషయాన్ని పొందుపరిచారు.
రక్షణ మంత్రిత్వ శాఖ
విశాఖపట్నంలో ముగిసిన సముద్ర భాగస్వామ్య ఐఎన్-ఎఫ్ఎన్ విన్యాసం
భారతీయ నావికాదళ నౌకలు,ఐఎన్ఎస్ రాణా - మార్గదర్శక క్షిపణి విధ్వంసక నౌక, దేశీయంగా నిర్మించిన సముద్ర తీర పాట్రోల్ నౌక ఐఎన్ఎస్ సుమేధలు ఫ్రెంచ్ నావికాదళ నౌక ఎఫ్ఎస్ సర్కౌఫ్ తో కలిసి 30 జూన్ 2023న బంగాళాఖాతంలో మారిటైమ్ పార్ట్నర్షిప్ ఎక్సర్సైజ్  నిర్వహించాయి. ఫ్రెంచి నావికాదళపు లా ఫెయెట్ క్లాస్ యుద్ధ నౌక సర్కౌఫ్ 26-29 జూన్ 2023 వరకు విశాఖపట్నాన్ని సందర్శించి, భారతీయ నావికాదళ ఓడలతో కలిసి పలు కార్యకలాపాలలో పాల్గొన్నాయి. ఇందులో వృత్తిపరమైనన, సామాజిక పరస్పర చర్యలు, క్రీడా అమరికలు, సహా క్రాస్ డెక్ సందర్శనలు జరిగాయి.
విశాఖపట్నం నుండి బయలుదేరినపు్పడు, ఎఫ్ఎస్ సర్కౌఫ్ ఐఎన్ రాణా సుమేధా పలు విన్యాసాలను చేపట్టింది. ఇందులో వ్యూహాత్మక విన్యాసాలు, రెప్లెనిష్మెంట్ ఎట్ సీ  విధానాలు, యుద్ధ విమానాలకు వ్యతిరేకంగా వైమానిక రక్షణ, క్రాస్ డెక్ హెలికాప్టర్ కార్యకలాపాలు ఉన్నాయి.
రెండు నౌకాదళాల మధ్య సన్నిహిత స్నేహాన్ని పునరుద్ఘాటిస్తూ ఓడల మధ్య సంప్రదాయ వీడ్కోలు స్టీమ్ పాస్ట్తో ఎంపిఎక్స్ ముగిసింది. భారతదేశానికి ఎఫ్ఎస్ సర్కౌఫ్ సందర్శన బలమైన నౌకాదళం నుంచి నౌకాదళం సంబంధాలు, పరస్పర చర్య, భారత నావికాదళం, ఫ్రెంచ్ నౌకాదళాల మధ్య బలమైన బంధాలను సూచిస్తుంది.
ఇంతకు, ఈ ఏడాది, యుద్ధ నౌక ఎఫ్ఎస్ లా ఫయేట్, మిస్ట్రల్ - క్లాస్ ఉభయచర దాడి చేసే వర్గపు నౌక ఎఫ్ఎస్ డిక్స్మ్యూడ్ లు కూడా గైడెడ్ మిస్సైల్ ఓడ సహ్యాద్రితో 10-11 మార్చి 2023వరకు ఎంపిఎక్స్లో పాల్గొన్నాయి.
గనుల మంత్రిత్వ శాఖ
నేషనల్ మినరల్ ఎక్స్ప్లొరేషన్ ట్రస్టుకు ఖనిజాన్వేషణ, సామర్ధ్యాలను మెరుగుపరిచేందుకు రూ. 154.84 కోట్లను ఆమోదించిన గనుల మంత్రిత్వ శాఖ
గనుల మంత్రిత్వ శాఖ ఆధ్వర్యంలోని నేషనల్ మినరల్ ఎక్స్ప్లొరేషన్ ట్రస్ట్  కార్యనిర్వాహక వర్గ కమిటీ  సమావేశం గనుల మంత్రిత్వ శాఖ కార్యదర్శి శ్రీ వివేక్ భరద్వాజ్ అధ్యక్షతన జరిగింది.
సమావేశంలో రూ. 154.84 కోట్ల విలువైన ఖనిజ అన్వేషణ & అన్వేషణలో వ్యవస్థాగత సామర్ధ్యాల పెంపు ప్రాజెక్టులను ఆమోదించారు. దేశంలో ఖనిజాల అన్వేషణను పెంచేందుకు, ప్రోత్సహించేందుకు, గ్రాఫైట్ , ఇనుము, బొగ్గు, జింక్  తో పాటు దాని సంబంధ ఖనిజాలు బాక్సైట్ , బేస్ మెటల్ , ఫోస్ఫోరైట్ / గ్లాకోనిటిక్ శాండ్ స్టోన్ , పిజిఇ & సంబంధిత ఖనిజాలు , టిన్ & సంబంధిత ఖనిజాలు, మాంగనీస్ , సున్నపు రాయి అన్వేషణ తదితర ప్రాజెక్టులు చేపట్టనున్నారు.
జియోలాజికల్ సర్వే ఆఫ్ ఇండియా , ఇండియన్ బ్యూరో ఆఫ్ మైన్స్ , రాష్ట్ర డిజిఎంలు/ డిఎంజీలు సంస్థాగత సామర్ధ్యాలను, ఖనిజాల అన్వేషణను పెంచేందుకు ఆర్ధిక సహాయాన్ని కూడా ఆమోదించారు.
ఈ ఖనిజ అన్వేషణ ప్రాజెక్టులు, అన్వేషణ సంస్థలకు ఆర్ధిక సహాయం అందించడం అన్నది దేశానికి వేలం వేయదగిన ఖనిజ బ్లాకులను అందించడమే కాక గనుల రంగంలో ఆత్మనిర్భర్ భారత్ ను సాకారం చేసేందుకు తోడ్పడుతుంది.
భారత పోటీ ప్రోత్సాహక సంఘం
సీఅండ్ఎస్ ఎలక్ట్రిక్ లిమిటెడ్ను కొనుగోలు చేసేందుకు సీమెన్స్ లిమిటెడ్కు సీసీఐ ఆమోదం
సీఅండ్ఎస్ ఎలక్ట్రిక్ లిమిటెడ్ కొనుగోలుకు సంబంధించి సీమెన్స్ లిమిటెడ్ సంస్థ సమర్పించిన ప్రతిపాదనకు 'కాంపిటీషన్ కమిషన్ ఆఫ్ ఇండియా'  ఆమోదం తెలిపింది. సీఅండ్ఎస్ ఎలక్ట్రిక్ లిమిటెడ్ సంస్థలో  మొత్తం 100 శాతం మేర వాటా మూలధనాన్ని సొంతం చేసుకోనేలా అనుమతినివ్వాలని కోరుతూ సిమెన్స్ లిమిటెడ్  సీసీఐకి ప్రతిపాదన చేసింది. ప్రతిపాదిత వాటా కొనుగోలు ప్రక్రియ తరువాత తక్కువ-వోల్టేజ్  స్విచ్ గేర్ భాగాలు మరియు ప్యానెళ్లు, ఎల్వీ మరియు మీడియం వోల్టేజ్  పవర్ బస్బార్లు అలాగే సీ అండ్ ఎస్ యొక్క రక్షణ మరియు మీటరింగ్ పరికరాల వ్యాపారాలు సీ అండ్ ఎస్ యొక్క వ్యాపార పరిధిలో ఉండనున్నాయి. వీటికి తోడు సీ అండ్ ఎస్ యొక్క కొన్ని ఇతర వ్యాపారాలు, ఎంవీ స్విచ్ గేర్ మరియు ప్యాకేజీ సబ్ స్టేషన్, లైటింగ్, డీజిల్ జనరేటింగ్ సెట్లు, ఇంజినీరింగ్, సేకరణ మరియు నిర్మాణ వ్యాపారం మరియు “ఎటాకామ్” బస్ బార్స్ వ్యాపారం సీ అండ్ ఎస్ యొక్క ప్రస్తుత ప్రమోటర్ల వద్దనే ఉండనున్నాయి.
మరోవైపు సిమెన్స్ ఇండియా విద్యుత్ ఉత్పత్తి మరియు పంపిణీ, భవనాలకు
తెలివైన మౌలిక సదుపాయాల కల్పన, పంపిణీ చేయబడిన వివిధ విద్యుత్తు వ్యవస్థలతో పాటుగా తయారీ పరిశ్రమలలో ఆటోమేషన్ మరియు డిజిటలైజేషన్ రంగాలపై దృష్టి పెడుతోంది. సంస్థ రైలు మరియు రహదారి రవాణా కోసం స్మార్ట్ మొబిలిటీ పరిష్కారాలను మరియు స్మార్ట్ సిటీలకు మౌలిక సదుపాయాల పరిష్కారాలను కూడా అందిస్తుంది. సీ అండ్ ఎస్ ఎలక్ట్రికల్ స్విచ్ గేర్, పవర్ ప్రొటెక్షన్ మరియు ఎలెక్ట్రికల్ డిస్ట్రిబ్యూషన్ ఉత్పత్తుల శ్రేణిని తయారు చేస్తుంది. సీ అండ్ ఎస్ ఎలక్ట్రికల్ కాంట్రాక్టింగ్ వ్యాపారాన్ని కలిగి ఉంది, ఇది పారిశ్రామిక మరియు వాణిజ్య విద్యుదీకరణ, సబ్స్టేషన్లు మరియు విద్యుత్ ప్లాంట్లకు తగిన పరిష్కారాలను చేపడుతోంది. దీనికి తోడు సీ అండ్ ఎస్ గ్రిడ్ కనెక్ట్ చేసిన సౌర ఫోటో-వోల్టాయిక్ విద్యుత్ ప్లాంట్ల రూపకల్పన మరియు అమలులో కూడా ఈ సంస్థ నిమగ్నమై ఉంది.
సీసీఐకి చెందిన పూర్తి వివరణాత్మక ఆర్డరు వెలువడాల్సి ఉంది.